Departamento de Orientación do CEIP "Otero Pedrayo": febrero 2009\nPublicado por Ubaldo Ovidio Vázquez Méndez en 19:02 No hay comentarios:\nAstronomy stories. ENTROIDO 2009. CEIP "MESTRES GOLDAR"\nComo sabeis, o Colexio "MESTRES GOLDAR" é o meu segundo Centro e pódovos asegurar que organizan un entroido espectacular. Cada ano, Toniño sorpréndeme máis, guionando e organizando este macro festival onde é capaz, seguindo un fío condutor, facer saír a todo un colexio, alumnos, profesores e pais ao escenario e facer que gocen todos, artístas e espectadores.\nDéixovos unha versión abreviada do festival do entroido celebrado non CEIP "MESTRES GOLDAR" como sempre, espectacular\nComa sempre nestas datas, mudamos as camisas para celebrar a festa\ne botarmos unhas risas.\nDe todo o que aquí escoitedes non creades unha miga que como andamos de troula contamos moitas mentiras.\nOs magos do Mestres Goldar,os reis de todo o sistema solar, ven os planetas e mais as estrelas,\ne ao ceo mandan as nosas cometas.\nIrán á lúa e tamén a Marte lanzando cohetes dende a ponte de Rande.\nVeredes que ben o ides pasar vendo as estrelas no ceo brillar\nTerían que chegar as épocas do Renacemento, para que os dous protagonistas da historia que pasamos a relatar, descubriran que a terra non era o centro do Universo.\nO noso amigo Copi xa sospeitaba algo que lle confirmaría, máis tarde, o seu camarada Gleo.\nGleo, perfeccionou o incipiente telescopio, e fixo descubrimentos clave para a moderna Astronomía.\nOs astrónomos observan o ceo cos seus telescopios e aparecen uns seres galácticos\nOs seres galácticos falan cos astrónomos que lles comunican que non os terrícolas non son os amos do ceo, que xiramos en torno ao sol.\nCopi e máis Gleo comproban co teslescopio o que dixeron os seres galácticos e observando a Marte miran uns seres verdes e unha "VACA MARELA" que gobernaba en ese planeta\nCopi e Gleo publican a información, pero ninguén lles facía caso...e montouse un gran folión...Os gobernantes da IGREXA prenderon a Copi e Gleo para que explicaran o que vían polo ceo. Mais como o que contaban, á Igrexa non lle conviña, obligáronos a dicir que todo era unha mentira.\nCopi e Gleo, por defender as verdades chegaron a perder a vida queimados na fogueira en mans das bruxas, mais, para estudio da ciencia quedarían aquelas teorías.\nCentos de anos pasaron dende os acontecementos. Nunha vella biblioteca alguén atopou aqueles documentos. No século XXI a ciencia ten novas metas.\nCientíficos de todo o mundo buscan vida noutros planetas.\nTrátase de resolver o enigma que a todos ten preocupados ¿Que pinta unha vaca marela no medio de tantos marcianos?\nOs científicos elaboran teorías sobre a presenza dunha vaca en Marte e deciden mandar astronautas a investigar este feito\nJAVIER VILLAVERDE, nacido e Castrelos Foi número un da súa promoción de astronautas na NASA ,logo dun rigurosísimo proceso de selección. PEDRO MONTERO, o seu compañeiro de fatigas polos barrios de Castrelos, quixo ser gaiteiro antes que astronauta. Malia que tiña estilo, non tivo moito éxito dominando o fol, e decidiuse polos estudios científicos, formándose nas universidades da NASA e destacando polo seu gran dominio do inglés.\nSamuel Abalde seguiu pasos moi diferentes aos dos seus colegas de Castrelos.Superada a xa coñecida proba de capacidade pulmonar...decidiu emprender os camiños da aventura, que o levaron ata Suíza onde aprendeu a dominar o francés con elegancia. Logo de expoñer a súa famosa tese doctoral sobre o “ESTADO DO FIRMAMENTO NA NOITE DE NADAL” foi seleccionado como astronauta número 1 da AXENCIA ESPACIAL EUROPEA. Deste xeito voará a Marte para ver se desvela o misterio da vaca marela.\nOs astronautas reciben as instrucións dos científicos, os da NASA danllas en inglés, os da Axencia Europea en francés\nOs astronautas navegan cara a Marte, por unha banda os da NASA e por outro os da Axencia Europea\nOs astronautas atópanse en Marte\nNo encontro, os da NASA falan inglés e o da Axencia Europea en francés\nOs astronautas atopan á vaca e establécese un dialogo moi moi curioso; non perder detalle da forma de falar da vaca\nOs astronautas fan ver a vaca a importancia de ser galego e descobren que a vaca tamén é galega e éntranlle gañas de voltar.\nVoltan a terra coa vaca\nChegan a terra\nEn primicia: aí van as primeiras verbas da "VACA MARELA" unha vez chegada a terra\nE como non podía ser doutra forma na terra faise un baile e unha festa para celebrar o regreso dos nosos heroes\nSe queres ver fotos do festival só tes que picar na fotografía xa que o rato MIK xa as colgou no seu blog "o recanto de Mik"\nPublicado por Ubaldo Ovidio Vázquez Méndez en 0:05 4 comentarios:\nHoxe celebramos o entroido no colexio. O tema elixido este ano foi "O CINEMA" e todos os cursos se disfrazaron con motivos de películas famosas.\nEn primeiro lugar desfilaron os nenos e nenas de Infantil. A película que elixiron foi "101 DÁLMATAS"\nOs nenos e nenas do primeiro ciclo foron disfrazados con motivos da película "Buscando a Nemo" que seguro que todos a coñecedes\nLogo desfilaron os nenos e nenas de terceiro coa película de Astérix e Obélix\nO Charlestón foi interpretado polos alumnos e alumnas de cuarto\nPasamos moito medo cos monstruos de quinto A\nOs alumnos e alumnas de quinto B fixéronnos recordar as películas de "Piratas do Caribe"\nSexto bailó ao son da película GREEASE\nDespois do desfile houbo baile e festa rachada ademáis de degustar as ricas orellas que trouxeron as nais\nPublicado por Ubaldo Ovidio Vázquez Méndez en 21:54 No hay comentarios:\nPublicado por Ubaldo Ovidio Vázquez Méndez en 22:16 No hay comentarios:\nPublicado por Ubaldo Ovidio Vázquez Méndez en 21:16 No hay comentarios:\nPublicado por Ubaldo Ovidio Vázquez Méndez en 18:45 1 comentario:\nPublicado por Ubaldo Ovidio Vázquez Méndez en 10:56 No hay comentarios:\nComo no "RECANTO DO MIK" están a gozar como tolos propoñendo enigmas e adiviñanzas, aquí tamén vos propoño o seguinte enigma:\nO pai de Antón era mais vello que o seu avó. ¿Como puido ser?\nPublicado por Ubaldo Ovidio Vázquez Méndez en 19:39 3 comentarios:\nEtiquetas: adiviñanzas, enigmas\nPublicado por Ubaldo Ovidio Vázquez Méndez en 17:13 1 comentario:


Ponteceso licita por 56.019,31 euros un innovador sistema de renumeración dixital das vivendas e fincas urbanas do Plan Xeral, que vai aportar ao Instituto Nacional de Estatística e ao soporte de Google para que apareza o enderezo exacto en todos os navegadores do mundo. O Concello aproveita unha axuda do Grupo de Desenvolvemento Rural Costa da Morte, con aportación de fondos propios. A elaboración deste proxecto soluciona as queixas dos veciños pola falta de números, duplicidades e outros danos ocasionados por unha numeración obsoleta durante 20 anos. As empresas teñen ate o 12 de decembro para presentar as súas ofertas e o prazo de execución será de máximo 7 meses, aínda que puntúa a redución de prazos.\n"Seremos dos primeiros concellos onde calquera rúa e número que poñas na Internet, ten que levarche directo á porta da casa, da finca edificable ou da empresa, sen erros nin duplicidades. É un servizo moi demandado, non só pola compra en liña. Cando hai unha emerxencia, o tempo é ouro e os servizos teñen que chegar canto antes á casa ou negocio que vai aparecer no navegador", explicou o alcalde, Xosé Lois García Carballido.\nO Concello aproveita unha axuda de 38.000 euros da Axencia Galega de Desenvolvemento Rural, xestionada polo GDR Costa da Morte, dentro do Plan Leader. Agader valorou case no máximo elixible o proxecto de Ponteceso, cun 76.80 % de axuda. As empresas licitadoras deben contar cun enxeñeiro informático e outro agrónomo, que desenvolverán o traballo que se describe no documento adxunto.\nRenumeración dixital Ponteceso


primeiras lecturas: Brinca Vai!\nNogueiras, Paco (2014), Brinca Vai!, ilust. David Pintor, vídeo Jóse Miguel Sagüillo, Kalandraka Editorial [56 pp.] (ISBN: 978-84-8464-877-2)\nBreve descripción do formato e contido da obra: É un libro en formato libro-cd-dvd sen recantos redondeados e de tapa dura. Este magnífico libro ilustrado por David Pintor, trata a portada usando a figura de Paco Nogueiras co seu característico sombreiro e as súas gafas. O libro lúcese na presentación e, en concreto, na maquetación divertida e sobria á vez. O contido da obra recolle 12 cancións, no que Paco Nogueiras interpreta cancións basadas en temas da natureza, os xogos tradicionais, o as festas dende o entroido ao Nadal, pasando polo Samaín ou o magosto. Un libro para ler, ver e escoitar, con distintos estilos musicais: techno, rock, folk e reggae, cantando e bailando ritmos contemporáneos de xeito lúdico.\nO traballo complétase cun DVD de Sr. Sagüillo, que conecta directamente coa última parte do libro na que se lles explica aos nenos e nenas como facer o seu propio video-clip incluso usando as bases que veñen ao final do CD sen voz para facer karaoke- DVD no que Paco enche coa súa simpatía todos os vídeos e que ademais teñen unhas animacións e unha produción moi ben feitas.\nPotencialidades: É un proxecto moi ben traballado cunha pedagoxía estructurada de maneira moi creativa. Encantame a maneira coa que os nenos poden disfrutar de manera disfrutar dos ritmos, as verbas, a expresión, o simbolismo, e sobre todo a cultura educativa que desprende con cada canción. Destaca o traballo e o esforzó por crear recursos educativos tan ben coidados e cheos de tanta tradición e vida galega. A proposta de Paco Nogueiras e moi divertida xa que as cancións sirven para traballar diferentes festividades con diferentes estilos musicais.\nA liberdade creativa é a principal característica das composicións, escritas e interpretadas por Paco Nogueiras cun amplo abano de estilos e contrastes, dende o techno e o rock, pasando polo reggae ou a música electrónica, con influencias tradicionais. En “Brinca Vai!” abórdanse temas incluídos no currículo escolar, as estacións, a natureza, a lectura, a amizade, os xogos e as celebracións populares, así desta maneira os nenos poderán potencialos. Seguindo o espírito lúdico e humorístico das composicións, as ilustracións de David Pintor destacan tamén polo seu ton trouleiro, caricaturesco e transgresor da realidade, con imaxes de moito colorido, expresividade e dinamismo nas que aparece representado un alter-ego do intérprete ataviado co seu característico chapeu azul.\nOs vídeos elaborados por Sr. Sagüillo complementan o carácter audiovisual deste traballo, co propósito de achegar ao eido educativo un material útil para a formación do alumnado. É unha proposta de lectura, expresión musical e corporal, creatividade artística e aprendizaxe global en clave de diversión, que non remata coa publicación da obra, senón que busca a interacción e deixa aberta a porta á implicación do público escolar e familiar.\nPublicado por Jessica Domínguez.Castañeda ás 11:08\nEtiquetas: cancións., celebracións populares, curriculo escolar, humorístico, lúdico, tradición galega


Villares salva a portavocía única con 241 apoios fronte a 209 votos críticos - POLÍTICA - Sermos Galiza - Diario de intereses galegos\nX.M. 15 Xullo 2017 18:22 h.\nAspecto do plenario, que na sesión de tarde non se desenvolve na sala principal do Pazo de Congresos\nEn Marea continuará a ter un único portavoz orgánico, Luís Villares. Na votación de maior alcance do plenario, a emenda de Recuperar En Marea apenas alcanzou 209 apoios, fronte aos 241 votos que respaldaron a opción do relatorio oficial. Decae, por tanto, a portavocía colexiada, paritaria e rotatoria que defendían Anova, Podemos Galicia, Esquerda Unida e a Marea Atlántica do ausente Xulio Ferreiro.\n241 votos a favor da continuidade dunha única portavocía para En Marea (a de Luís Villares). 209 a prol dunha portavocía colexiada, paritaria e rotatoria, a se renovar cada seis meses. Ese é o resultado da votación chave deste plenario. A medición das forzas de cada un dos segmentos organizados deita un score de 53,5 por cento contra 46,5 por cento.\nVillares salva a súa lideranza, mais faino de forma axustada e nun plenario claramente marcado pola baixa participación, a inferior de todas as citas asembleares da confluencia. En realidade, o grupo dirixente só ten o apoio declarado de 10 por cento do censo de inscritos e inscritas (241 votos face 2.400 persoas con direito a participar). En todo caso, Villares gaña algo moi importante en política, tempo, e pode preparar os seguintes embates desde a lexitimidade que lle dá ter gañado este pulso.\nNo debate da súa emenda á totalidade ás teses organizativas, a corrente crítica reiterou o seu coñecido argumento de que a portavocía de Villares non é tal, senón que na práctica é "unha secretaría xeral", do mesmo modo que o "partido instrumental" -a fórmula xurídica en que se ten materializado a confluencia- non sería tal e si un "partido máis".\nPor súa parte, o grupo dirixente argüíu, por boca da viceportavoz Ana Seijas, que a actual Coordenadora (Executiva) se limita a executar as funcións e as orientacións políticas deseñadas polo Consello (máximo órgao entre plenarios), de xeito que en ningún caso se pode asimilar a portavocía a unha secretaría xeral.\nSeijas razoou que a portavocía actual xa é paritaria ("temos dúas viceportavocías") e colexiadas (o funcionamento sería horizontal e non hierárquico). Ao único que non lle vía sentido era a incorporar unha rotación pautada cada seis meses. A incorporación dese criterio tería suposto a saída de Villares da dirección. O ex xuíz evítaa cunha vitoria orgánica que en parte cabía agardar após unha parte considerábel do conglomerado opositor (Esquerda Unida e Podemos Galicia) ter feito un chamado explícito a non participar na asemblea.


As enfermidades laborais causan 5.000 mortes cada ano na UE | Consumer\nAs enfermidades laborais causan 5.000 mortes cada ano na UE\nOs colectivos con máis risco son os expostos a persoas ou animais infectados, aerosois e superficies contaminadas\nCada ano morren no mundo ao redor de 320.000 persoas por mor de enfermidades infecciosas provocadas pola súa actividade laboral, das que case 5.000 viven na Unión Europea (UE), segundo datos da Axencia Europea para a Seguridade e a Saúde no Traballo. Os colectivos laborais con maior risco biolóxico son aqueles expostos a persoas e animais infectados, aerosois, po e superficies contaminadas, como son os profesionais sanitarios, comerciantes internacionais e tripulacións de avións.\nA maior sensibilización da sociedade en xeral e dos gobernos en particular ante os riscos biolóxicos ha levado á citada axencia a elaborar un informe que indica que estes deben abordarse a escala mundial.\nOs autores do informe resaltan que é preciso abordar o tratamento adecuado de residuos. Os principais problemas de saúde, observados nos traballadores desta área, están causados por bioaerosoles que conteñen diversos microorganismos transmitidos por vía respiratoria, como mohos, endotoxinas ou compostos orgánicos volátiles.\nEn centros tradicionais de emprego, como as oficinas, existen mohos suspendidos no aire, que poden producir asma, dor de cabeza, irritacións de nariz e de ollos que contribúen á síndrome do edificio enfermo. Outro foco perigoso son os sistemas de aire acondicionado e de abastecemento de auga, que aumentan o risco de contraer legionela.\nOutro problema identificado no estudo é a inadecuada avaliación dos síntomas. O coñecemento e a información dos perigos biolóxicos están infradesarrollados. Por iso, urxe mellor formación en seguridade e saúde laboral para os traballadores e métodos máis avanzados para medir a exposición aos axentes biolóxicos e establecer relacións entre doses e efecto.\nenfermidades laborales-gl riscos


Consensuadas as iniciativas que se levarán a cabo nos centro escolares en promoción da igualdade e prevención da violencia de xénero\nAs dúas mesas sectorial que compoñen a Mesa de traballo sobre coordinación interinstitucional contra a violencia de xénero celebraron nos últimos días as reunións que se levan a cabo periodicamente para analizar, mellorar e reforzar a coordinación entre os todos os sectores profesionais implicados.\nNa mesa sectorial educativa e sanitaria contouse coa presenza da concelleira de Muller, Rocío López, a directora do Centro de Información ás Mulleres da Laracha, Ana Aldao, a xefa da unidade contra a violencia sobre a muller da Subdelegación do Goberno na Coruña, María Isabel Álvarez, do comandante do posto da Garda Civil da Laracha, Víctor Manuel Palmero, e de representantes dos tres colexios (Otero Pedrayo da Laracha, Alfredo Brañas de Paiosaco e Caión), do Instituto Agra de Leborís, do centro médico da Laracha e do posto da Garda Civil deste municipio.\nNa xuntanza realizouse unha valoración altamente satisfactoria de todas as actividades e obradoiros que se realizan nos centros de ensino en prevención da violencia de xénero e das malas conductas. Ademais, fíxose unha presentación inicial da proposta de actividades a desenvolver no próximo curso escolar 2019-2020 sobre promoción da igualdade e prevención da violencia de xénero, acordándose permitir a participación dos pais e nais dos alumnos dos tres colexios.\nNa xuntanza os integrantes da Mesa tamén revisaron os mecanismos de coordinación co propósito de reforzalos e melloralos.\nPor outra banda, na reunión da Mesa sectorial de coordinación policial –que estivo presidida polo alcalde, José Manuel López Varela- contouse coa presenza dos mesmos representantes municipais, do CIM e da Subdelegación do goberno, ademais do xefe da Policía Local e dun axente da Garda Civil da Laracha.\nA cuestión máis importante foi a aprobación do protocolo de colaboración entre a Garda Civil e a Policía Local para garantir o cumprimento das medidas xudiciais de protección das vítimas de violencia de xénero. Dito protocolo elevarase á Xunta Local de Seguridade co propósito de integrar ao corpo da Policía Local no sistema de seguimento dos casos de violencia de xénero.\nTal e como é habitual nestas reunións de traballo, repasáronse mecanismos de coordinación a desenvolver por parte dos diferentes profesionais do Concello e das forzas e corpos de seguridade ante casos de violencia de xénero. Tamén se revisaron as ordes de protección –vixentes e non vixentes- e foron abordadas as altas e baixas do programa ATEMPRO, o servizo telefónico de atención e protección para mulleres que sofren violencia de xénero.\nConcello\tEducación\tIgualdade


Arquivos do Trasno: 01.20\nCartel anunciador do Bicentenario\nHoxe celebramos o bicentenario do nacemento da ferrolana CONCEPCIÓN ARENAL (Ferrol 31 xaneiro 1820 / 4 febreiro 1893) e imos recordala dende Bibliodieste con diferentes actividades a longo dos vindeiros días.\nPorque Concepción Arenal foi unha precursora e pioneira na defensa do papel da muller en todos os ámbitos. Loitou pola igualdade entre homes e mulleres nunha época na que a educación era única e exclusivamente para os homes.\n+ INFO sobre Concepción Arenal.\nDurante este tributo imos expoñer libros seus e faremos (o vindeiro martes 4 de febreiro) un programa sobre ela en RadioFiestra, entrevistando a unha coñecedora da súa vida e obra coa profesora de Filosofía África López.\nDe todo isto, ampliaremos información.\nPublicado por Arquivos do trasno en 10:25 Ningún comentario:\nEtiquetas: actividadeBiblio, enlaces, homenaxe\nO pasado 24 de outubro, Día das Bibliotecas, expuxemos exemplos de bibliotecas peculiares (aquí) e mostramos exemplos de bibliotecas en cabinas teléfonicas reconvertidas ao bookcrossing en Inglaterra (aquí).\nPois resulta que non temos que ir tan lonxe para atopar exemplos. Aquí en Coruña tamén temos un caso de reciclaxe dunha antiga cabina de teléfonos, está na Cidade Vella e podedes ler sobre ela neste artigo:\n[Por Brais Capelán en 'Quincemil'. Fotos do mesmo artigo por Picado]\nUnha cabina de teléfonos da Cidade Vella de A Coruña, convertida en biblioteca\nPublicado por Arquivos do trasno en 19:03 Ningún comentario:\nHoxe, luns 20 de xaneiro, tivo lugar a formación do alumnado que quere participar na radio do Instituto "RADIOFIESTRA". 25 rapaces e rapazas de todos os cursos asistiron ao obradoiro impartido por Luís, de radio Espora. Aprendemos como sacar partido á radio escolar, como traballar os contidos das materias, como gravar, como locutar…en fin un montón de cousas interesantes.\nPara os alumnos e alumnas que quedastes na lista de espera faranse formacións nalgúns recreos. Pedide información na Biblioteca.\nPublicado por Arquivos do trasno en 21:40 Ningún comentario:\nEtiquetas: actividadeBiblio, obradoiro, radio, Radiofiestra, RadioNaBiblio\nHoxe á mañá tivemos a sorte no instituto de contar coa presencia do Doutor en Medicina Ángel Carracedo que veu dar unha conferencia, "De xenética e estrelas...", ao alumnado de ciencias de 4ºESO, 1º e 2ºBAC. Todo un luxo para o noso centro. Actividade organizada pola profesora do Departamento de Ciencias, Marisa Castiñeiras.\nComo outras visitas ilustres ao instituto, deixou firmada un dos seus traballos que pasará a gardarse xunto cos outros na nosa biblioteca.\nLigazón a máis fotos do acto. AQUÍ.\nMáis información sobre a biografía de Ángel Carracedo @ RafaelDiesteBlog\nPublicado por Arquivos do trasno en 18:07 Ningún comentario:\nEtiquetas: actualidade, bioloxía, ciencia, conferencia, enlaces\nEste luns 20 de xaneiro empeza o Campionato de Xadrez 2020 no 'Rafael Dieste'. Todas as partidas se xogarán no segundo recreo na Biblioteca.\nDurante a semana do 13 ao 17 de xaneiro houbo xa clases de aprendizaxe tamén durante os segundos recreos.\nNormas das partidas rápidas:\n1- Tempo 10 minutos (5 para cada un dos xogadores).\n2- Gaña cada partida a persoa que da xaque mate ao seu contrincante.\n3- Se rematara o tempo dun xogador antes de que haxa xaque mate, perde quen esgotou o seu tempo (5 minutos) independentemente das pezas con que conte cada xogador.\n4- A partida remata en tablas/empate se:\n- un deles da xaque continuo ao seu contricante.\n- só quedan os reis no taboleiro\n- cando o xogador que debe mover non poder facer ningunha xogada e o seu rei non está en xaque (rei afogado).\n- cando non hai pezas dabondo para que se poida dar xaque mate: un so cabalo, un so bispo, torre e rei contra torre e rei, dama e rei contra dama e rei.\n5- Cada partida gañada é un punto. O empate supón 0'5 para cada contrincante.\n6- Clasifícase o equipo que teña mais puntos.\n7- Haberá dúas fases eliminatorias e unha terceira de liguilla, na que xogarán entre sí os mellores participantes.\nAquelas persoas que non se presenten sen aviso previo, quedarán eliminadas do torneo.\nTodos os participantes que xoguen as súas partidas o día que lles toca, levarán un agasallo ao final do torneo. Os dous gañadores terán un premio especial. A persoa gañadora poderá participar contra os gañadores doutros institutos nun torneo intercentros.\nEsta actividade está organizada polos Departamentos de Matemáticas, Filosofía e a Biblioteca do IES 'Rafael Dieste'.\nEtiquetas: actividadeBiblio, xadrez\nEstes días temos expostos en distintos lugares do noso centro (entre eles a nosa biblioteca, pero tamén na aula de Bioloxía 110, secretaría e despacho de vicedirección-secretaría) unha exposición de traballos elaborados por alumnado de 3ºESO B, C e D nas clases da profesora María José Suárez Baulde, que reproducen células especializadas do corpo humán: un micocito ou célular muscular, un adipocito ou célula de grasa, un espermatozoide ou célula sexual masculina, unha neurona ou célula nerviosa.\nAquí tedes as fotos pero podedes pasar a velas nos lugares indicados.\nPublicado por Arquivos do trasno en 18:37 Ningún comentario:\nEtiquetas: actividadeBiblio, ciencia, exposicións\nBenvidos de volta ás clases. Queremos recordarvos o calendario da Hora de Ler para este 2º trimestre do curso 2019-20. Empezamos estes tres días coa 4ªhora para ir continuando a rotación das semanas como habitualmente.\nPublicado por Arquivos do trasno en 08:30 Ningún comentario:\nEtiquetas: actividadeBiblio, fomento da lectura, HoraDeLer\nPublicado por Arquivos do trasno en 00:00 Ningún comentario:\nCONMEMORANDO O BICENTENARIO DE CONCEPCIÓN ARENAL E...\nUNHA VELLA CABINA DE TELÉFONO É AGORA UNHA MINIBIB...\nÁNGEL CARRACEDO, UNHA EMINENCIA DA MEDICINA HOXE N...


Inaugurada a exposición Querido Balbino - Concello de Santa Comba\nInaugurada a exposición Querido Balbino\nPode visitarse ata o 18 de marzo, no multiusos.\nO secretario xeral de Política Lingüística, Valentin García inaugurou hoxe en Santa Comba a exposición “Querido Balbino, 1961-2011. 50 anos de Memorias dun neno labrego”, nun acto no que estivo acompañado pólo escritor e académico Xosé Neira Vilas, e pólo alcalde de Santa Comba, Antonio Landeira Gallardo.\nTamén asistiron a presentación o alcalde de Negreira, José Blanco, a concelleira de cultura local, Maria Pose, e membros das corporacións de Santa Comba, Val do Dubra e Negreira, xunto com representantes dos centros educativos Barrié de La Maza, Nosa Señora da Inmaculada e instituto Terra de Xallas (Santa Comba) e do Pepe de Xan Baña(Traba-Castriz).\nDespois de inaugura-la mostra, que se pode visitar de luns a venres, en horario de 17:00h a 21:00h no multiusos ata o 18 de marzo, os alumnos participaron nunha variada actividade. Os do “Inmaculada” optaron por ler unha carta elaborada para o protagonista do libro, Balbino. Un grupo de nenos e nenas do Barrié de la Maza ofreceron unha presentación visual sobre o can de Balbino, Pachín, mentres que desde o Pepe de Xan Baña adicaron unha canción ao famoso neno labrego. Pola súa parte, os estudantes do Terra do Xallas centráronse no primeiro capítulo de “Memorias dun neno Labrego”.\nActividades do departamento de Formación\nPRIMAVERA MUSICAL DE XALLAS


A Xunta cede persoal laboral ás concesionarias de comedores de nen@s con necesidades especiais - Novas - BNG - Bloque Nacionalista Galego\nA Xunta cede persoal laboral ás concesionarias de comedores de [email protected] con necesidades especiais\nFoto Olalla Rodil en comisión\nUnha instrución aprobada o 30 de maio de 2017 permite unha situación contraria á normativa vixente sobre comedores escolares e muda as condicións do persoal laboral da Xunta\n11 Out 2017 ás 18:19\nA parlamentaria do BNG, Olalla Rodil preguntou hoxe á Xunta pola instrución que obriga ao persoal laboral a asumir atención nos comedores de nenos e nenas con necesidades especiais a pesar de ser unha función que corresponde ás empresas concesionaria. Ademais, tamén preguntou se esta medida cumpre co disposto no V convenio único e se nalgún momento houbo negociacións coas traballadoras e organización sindicais para mudar as condición de traballo.\nNa súa intervención, Rodil afirmou que situación é contraria a normativa vixente e o persoal que atende as crianzas con necesidades educativas especiais nos centros de ensino público están a ser “cedidas ás empresas de catering que operan en múltiples comedores escolares galegos”.\nEn xaneiro do 2017, explicou a nacionalista, o Concello de Compostela solicitou á Xunta, a través da Xefatura Territorial, que puxese a disposición do alumnado con necesidades educativas especiais persoal laboral correspondente a esas crianzas para substituír durante o horario de comedor un servizo que até ese momento prestaba o monitor a cargo da empresa concesionaria, neste caso, SERUNION.\nDespois de aceptar a petición, a través da instrución 8/2017 a Consellaría fai extensíbel esta situación ao conxunto do país e prevé que as persoas coidadoras de estudantes con NEEs asistan e axuden no comedor escolar e nos períodos anterior e posterior ao xantar a estas crianzas de maneira gratuíta.\nTanto é así, recalcou a deputada, que na Instrución a propia Xunta recoñece que está a mudar as condicións de traballo do persoal laboral ao sinalar que “en ausencia dunha previsión específica das funcións dos coidadores de NEEs no Convenio Colectivo do Persoal laboral da Xunta” aplícalles o Convenio do Ministerio.\nPor outra banda, a Asociación de auxiliares técnicas educativas de Galiza denunciou esta situación mesmo remitindo á Inspección educativa escritos nos que non só amosan a súa disconformidade senón os problemas xerados polo feito de estar traballando para “empresas privadas” e de maneira gratuíta.\nPola súa parte, o director Xeral Técnico, Jesús Oitabén Barcala respondeu á deputada que que os coidadores deben coidar aos rapaces que están ao seu coidado e o que leva feito a consellería “é o correcto”.\nA parlamentaria replicou que tanto a consellería como a instrución “divide o persoal laboral” e crea un agravio comparativo a respecto daquelas persoas coidadoras que traballan en comedores xestionados directamente pola Xunta. Dende o BNG consideramos que “non se poden tratar igual situacións diferentes” e igualar “un servizo público directo cunha concesión privada”. Imos facer ao profesorado que recolla os pratos tamén? Imos mandar o persoal coidador de alumnado con NEEs a atender as crianzas no transporte escolar? ironizou a nacionalista.\nRodil rematou a súa intervención pedindo respecto para os dereitos deste colectivo, “non poden ser usados de escusa para modificar as condicións de traballo do persoal laboral da Xunta e menos sen negociación algunha, só co ordeno e mando da Consellaría”, concluíu.


Adopte os Coories, a arte de vivir a comodidade escocesa! | AMP Psychologies.com | 5 minutos\nAdoptar a Coaria, a arte de vivir comodificante escocés!\nA palabra provén do antigo gaélico Còsagach, o que significa “acolledor” ou “cómodo”. Despois da Hygge danesa ou a Lagom sueca, é a quenda dos Coories escoceses para invitarnos a unha arte reconfortante de vivir.\ndefínese segundo Gabriella Bennett, xornalista e autor do libro Coarius, entre paisaxes salvaxes e fogar, publicado por primeiras edicións, por unha escena moi precisa: “En Escocia, sabemos que” estamos En boa compañía cando os amigos ou familiares fanlle un pequeno lugar no sofá e convídenlle a que se arrefríe. Blotti entre eles, pode sentirse un pouco axustado, pero a menos, séntese ben. Podemos ver unha peza moi agradable, iluminada por flames xirando. É neste lugar preciso que imos facer refuxio “.\nPara estar conectado co noso ambiente\nO Cooría ten como obxectivo alcanzar unha sensación de plenitude tirando o mellor do que pode traer a Escocia. Máis? Non hai necesidade de ser rico. A diferenza dos seus primos (Hygge e Lagom), o Coorie non descansa sobre o que temos. É máis ben a arte de preocuparse e preocuparse polo seu contorno. Respectar o que nos rodea é paramount á boa práctica de Coaria. Onde as prácticas escandinavas atopan a súa felicidade nas velas, o mobiliario limpo eo bo café, o Coorie atopa a súa singularidade no modo de vida que ofrece: vivir en harmonía coa nosa fermosa natureza, mesmo en condicións extremas.\nExperiencias: Isto tamén é o que defende Lecoorie. Sen escalar sobre a nosa carteira, invítanos a vivir as experiencias dispoñibles para atopar todo tipo de comodidade. Lecoorieoptimize o tempo e o diñeiro que temos. Por exemplo, acampar no corazón da natureza desenvolvendo unha tenda ultra cómoda para non romper as costas.\nUn lema do coer: Respecto a Escocia. Pero lonxe dos estereotipos. Non é unha cuestión de caer no cliché do tártano de azulexo, té e pequenas galletas, ou mesmo as esquinas de lareira ao longo do ano. Pero máis ben adoptar un espírito de compartir que os escoceses saben tan ben transmitidos.\nPara Gabriella Bennett, hai 7 mandamentos á boa práctica de Coaria:\n– A historia de Escocia que respecta, pero unha caricatura que non será\n– o frío que non teme\n– o espírito escocés que adopta\n– LESTAYACIACIÓN (Word-Valised Significado As vacacións que imos a casa) vai probar.\n– Música para plantar a decoración que poñerá\n– auxmidges (metros moi voraz) que se acostumará a\n– as súas ideas, compartir que terá – E a boa palabra, que predicas\nNoutras palabras, a práctica de Coaria debe ser constante. Trátase de facer a conexión entre a nosa mente e o noso entorno interior e exterior.\nVolver ao esencial\nA Cooria pode practicar interiores, ao aire libre, na cidade, no campo … para contar a verdade en todas partes. Os escoceses todos planeados.\nOs recunchos máis remotos permitirá o nacemento de proxectos profesionais, unha reorientación en si mesmo ou o descubrimento de novas paisaxes beneficiosos para o noso espírito. Podemos, por exemplo, atoparnos á beira dun lago (ou loche escocia), explorar unha montaña … “É coma se as paisaxes fosen deseñadas para fomentar o descubrimento”, di Gabriella Bennett.\nCamping Coorie consta, mentres tanto, para deixar os nosos obxectos caros na casa e volver á natureza durante un fin de semana ou unha semana. Tamén tome o exemplo de Thotying (de ambiente que significa “refuxio de montaña” ou “cabina”). Consiste en tomar medidas de natureza. En Escocia, ambos foron deseñados para esta razón precisa. Estes son refuxios ou cabinas situadas no medio das montañas. Son accesibles, gratuítos e permiten que todos se enfocan sobre os elementos esenciais: viaxar e descubrir o mundo que nos rodea ao descansar cómodamente.\nXardinería, ou máis ben o deseño do seu xardín tamén é unha boa forma de practicar a Coaria. Como explica o autor, “en Escocia, o tempo pode variar en absoluto, mesmo no verán. Escocia aprendeu a adaptar os xardíns, para colocar bancos de algal para protexer os céspedes e instalar as barbacoas de céspede a continuación para evitar que o vento envolva el “. Noutras palabras, saber como adaptarse ao seu contorno, o seu clima é primordial.\no libro legal de Gabriella Bennett\nUn libro que lle ensina a arte de practicar o coar de Escocia.Podes descubrir nestas páxinas consellos para atopar as claves dunha vida legal.\n“Tome calquera libro de receitas escoceses e contar o número de veces que vai caer sobre a expresión A despensa natural de Escocia”, di o autor .. A pesar dun clima chuvioso e aleatorio, Escocia está chea de recursos alimentarios. Comer Coorie é sinónimo de confortante e saudable dieta. Debe variar unha dieta de coorie, sen restrictiva. A cociña faise de xeito incomputivo. Moitas veces, temos medo de fallar, para non ter éxito por primeira vez. O principio, cando se practica a Cooría é experimentar. Por suposto, o mesmo para bebidas.\nEn Escocia, durante unha comida con amigos ou coa familia, a comida non é só unha forma de comer e encher o estómago. É máis ben unha ferramenta de reunión e gratitude. O autor conta sobre unha comida con amigos do seu amigo: “Ao final da comida, forxamos unha incrible camaradería”. A noción de compartir está presente na práctica de Coaria.\nE se puidésemos atopar a felicidade grazas a algunhas prácticas e ideas tan sinxelas como a arte de Coaria? O obxectivo é estar conectado co que nos rodea: a nosa próxima, a nosa terra natal, para vivir de acordo co noso contorno e nós mesmos.


Suspenden a vista contra un construtor e un funcionario de Vigo acusados de suborno\nEuropa Press 23 noviembre 2020 13:27 h.\nVigo operación Patos suborno\nEste luns non compareceron dúas das 20 persoas que foron citadas para facer a selección do tribunal popular\nO xuízo contra o xerente da construtora Eiriña e contra un alto funcionario do Concello de Vigo, acusados de suborno e que se ía celebrar esta semana na sección quinta da Audiencia Provincial de Pontevedra, quedou suspendido ao non poder completarse o número de candidatos a formar parte do tribunal de xurado.\nSegundo informaron fontes do Tribunal Superior de Xustiza de Galicia (TSXG), na xornada deste luns non compareceron dúas das 20 persoas que foron citadas para facer a selección do tribunal popular, polo que a vista foi suspendida e sinalouse o inicio do xuízo para o próximo 15 de decembro.\nEste caso deriva dunha das pezas separadas da coñecida como operación Patos, que investigou supostos amaños, prevaricación, tráfico de influencias e outros delitos, en relación coa adxudicación de obras públicas en Vigo, Pontevedra e outras localidades da provincia.\nNo xuízo previsto para esta semana íanse a sentar no banco un empresario, Enrique A.P., considerado polos investigadores o 'conseguidor' desta trama, e o funcionario Álvaro C.C., xefe de servizo do departamento de Fomento (Vías e Obras) do Concello de Vigo.\nAmbos están acusados dun suposto delito de suborno e a Fiscalía pide para o empresario 9 meses de prisión; e un ano de cárcere e tres anos de inhabilitación para o traballador público.\nSegundo sostén o ministerio fiscal, o funcionario tivo polo menos dúas citas con prostitutas, en 2013 e 2014, que foron concertadas e pagadas polo empresario. Eses servizos foron unha atención do construtor ao funcionario polo seu cargo e responsabilidade no Concello, onde participaba en procesos de adxudicación de obras.\nOPERACIÓN PATOS. A investigación desa trama saltou á luz pública en febreiro de 2014, cando foron detidos catro empresarios e un concelleiro de Nigrán. Ao longo da instrución xudicial chegaron a estar investigados case medio centenar de empresarios, políticos e funcionarios de Vigo e outras localidades da provincia, e a causa separouse en varias pezas.\nNo entanto, case todos os procedementos foron arquivados porque, segundo indicou a Fiscalía no seu día, moitos dos feitos e comportamentos, aínda que "reprochables", non eran calificables como delitos.\nDas múltiples frontes abertas pola operación Patos, só chegaron a xuízo catro pezas: unha relativa a obras en Nigrán, que se saldou cun acordo de conformidade; outra pola adxudicación dunha obra no Porto de Vigo (na que tanto o xerente de Eiriña como os outros acusados foron absoltos); o caso dunha adxudicación dunha obra dun campo de fútbol en Moraña (que se xulgou o pasado venres en Pontevedra, con Rafael Louzán e a delegada da Xunta en Pontevedra, Luisa Piñeiro, entre os acusados); e o caso de suposto suborno mediante o pago de servizos de prostitución, cuxo xuízo foi suspendido e aprazado ata mediados de decembro.\nSuspenden a vista contra un construtor e un funcionario de Vigo...\nLos positivos diarios en Galicia bajan hasta los 323\nA participación na primeira fase do cribado masivo en Vigo supera o 72%


Beixos de lingua - -5% en libros | FNAC\nOs fonemas bulen, choutan de palabra en palabra. A palabra préndeos e a propia acción da apropiación ten consecuencias, crea o ser, o significado. E nace o xogo, neste caso o palíndromo o ser para preso. Este libro é a consecuencia de xogar co xugo dos fonemas, o son da lingua. Cando apreso fonemas non só teño unha presa, a palabra; tamén aprendo, conformo ideas e recibo o beixo da fala.\n3 Ofertas especiales Beixos de lingua\nSINOPSIS Beixos de lingua\nDetallesBeixos de lingua\nOpinión Clientes Beixos de lingua


Sestayo esixe que a Xunta rectifique os recortes ao Plan Concertado, que asfixian aos concellos - PSdeG-PSOE\nSestayo esixe que a Xunta rectifique os recortes ao Plan Concertado, que asfixian aos concellos\nInicio Benestar Sestayo esixe que a Xunta rectifique os recortes ao Plan Concertado, que asfixian aos concellos\n16.12.2011 32641281A Beatriz Sestayo, Plan Concertado 0\nA parlamentaria socialista, Beatriz Sestayo Doce, esixiu ao Goberno galego que rectifique os recortes ao Plan Concertado de Servizos Sociais que está a levar a cabo nas liquidacións aos concellos a Consellería de Traballo e Servizos Sociais.\nEste recorte acada o 80% de media, o que está a provocar a asfixia financeira dos concellos, que xa anuncian a súa preocupación pola continuidade dos servizos que prestan a través deste plan e, polas consecuencias “nas persoas que precisan destes servizos sociais para ter unhas mínimas condicións de benestar” nun momento de condicións económicas terribles.\nPrecisamente, por estar inmersos nesta situación a deputada socialista non comparte que o Goberno de Núñez Feijóo “recorte catro veces maís en gasto social que en calquera outra partida”.\nAfirma tamén que, desde a entrada de Feijóo na Xunta vén supoñendo un ataque directo ao Plan Concertado. Os recortes que se teñen feito por parte do Estado, entre o 5 e 10% segundo fontes da propia consellería, distan moito do 80% que leva a cabo o departamento de Beatriz Mato. Cualifica este nivel de recorte de alarmante, e sen precedentes, incluso durante gobernos anteriores do Partido Popular.\nSestayo conclúe que se debe a falta de compromiso do Executivo autonómico coas políticas sociais e esixe que atenda ás demandas dos concellos para que se faga unha rectificación porque este recortes eran inxustos e non se podía facer política municipal e afectaba a servizos tan importantes como a axuda a domicilio.\nOS INCUMPRIMENTOS DE MATO ASFIXIAN AOS CONCELLOS E POÑEN EN RISOC A PRESTACIÓNM DE SERVICIOS SOCIAIS DE CALIDADE PARA TODOS\nA deputada socialista fixo un recorrido cronolóxico dos constantes recortes do Plan Concertado da actual administración autonómica. Primeiro, dixo Sestayo, “ López Abella, Secretaria Xeral de Igualdade, recoñecía que ao comezo do mandato se producira o maior atraso no pago do Plan Concertado.\nLogo, a Conselleira, Beatriz Mato, anunciaba non só que se mantería o orzamento previsto, senón que se acelerarían os procesos para evitar que os concellos tiveran que adiantar os pagos.\nA realidade é que os concellos tiveron que adiantar os pagos coma sempre. Que comprometeron investimento e presupostaron servizos en base á palabra de manter o orzamento da Conselleira e “agora vense asfixiados polo anuncio dun recorte do 80%”.\nArtigo anterior\tLosada reclama a Feijóo que “responda positivamente” á proposta de pacto polo emprego formulada por Vázquez Artigo seguinte\tLeiceaga reprocha á Xunta que non fixera os centros de saúde comprometidos na comarca de Compostela\nColapso sanitario en Galicia\nXan 16, 2015 0\nDenuncian a falla de respecto institucional de Feijóo con Ferrol\nAbr 19, 2011 0


Uns traballos de restauración descobren pinturas murais inéditas no mosteiro de San Vicente do Piñeiro\nRedacción | Luns, 3 de Febreiro de 2020, 14:07\nARCHIVADO EN | Galicia Lugo cultura arte\nOs traballos de conservación e restauración na igrexa do Mosteiro de San Vicente do Piñeiro, na localidade lucense de Monforte de Lemos, sacaron á luz unhas pinturas murais inéditas, en bo estado de conservación e de gran interese histórico e documental, que representan a modo de grisalla elementos figurados, entre eles unha imaxe de Cristo.\nO achado produciuse o pasado 31 de xaneiro, durante a intervención integral neste templo iniciada en decembro polo Ministerio de Cultura e Deporte, a través do Instituto de Patrimonio Cultural de España (IPCE) e que conta cun investimento de 646.319, 27 euros. A pintura apareceu tras o retablo maior, despois de ser desmontado para o seu traslado e tratamento.\nSegundo informou o ministerio, o proxecto emprendido no templo de San Vicente do Piñeiro afecta á práctica totalidade do interior do inmoble, tanto ás pinturas murais do presbiterio, a nave central e o muro norte do cruceiro, como ao retablo maior e o retablo en pedra do cruceiro da igrexa.\nA mazonería do retablo maior, datada entre 1770-1780, é obra do denominado 'Monxe Mil Bens', pertencente ao propio mosteiro. Durante a intervención revisarase a súa estrutura, consolidaranse os diferentes elementos, a policromía e o dourado e procederase á súa limpeza e reintegración cromática.\nEste retablo conta cun lenzo central datado en 1671 -con anterioridade á estrutura de madeira-, que representa o martirio de San Vicente. Para a súa intervención, o lenzo desmontouse e trasladado a un espazo habilitado dentro da nave central da igrexa, onde se tratarán as deformacións do soporte e dotarase de solidez tanto a película pictórica como a capa de preparación. Finalmente, realizarase a reintegración cromática das lagoas existentes.\nPor outra banda, o IPCE actuará sobre os paramentos verticais do presbiterio, decorados con pinturas murais realizadas na década de 1920 polo monxe burgalés Lesmes López Pérez, e danadas pola acción das filtracións de auga da cuberta e por intervencións anteriores inadecuadas.\nO último elemento que integra o conxunto é un retablo en pedra situado no brazo norte do cruceiro. Este elemento ocupa a case totalidade do testero e confórmase a partir de dous arcosolios levantados como monumento funerario para a sepultura de don Fernando Ruiz de Castro e Portugal, IV Conde de Lemos, morto en 1575, quen permaneceu inhumado neste templo ata o seu traslado á igrexa de San Antonio, convertida en panteón da Casa de Lemos. O tratamento consistirá na eliminación de sales, consolidación, selado de gretas e fisuras e limpeza do conxunto.\nA intervención do Instituto abordará tamén a recuperación dos revestimentos e as decoracións murais históricas na nave central e no á norte do cruceiro.\nA restauración das pinturas murais e retablos da igrexa de San Vicente do Piñeiro en Monforte é unha das actuacións programadas polo Ministerio de Cultura e Deporte, a través do IPCE, no deseño e implementación do Programa Xacobeo de conservación e posta en valor de bens culturais.\nEste programa, que foi elaborado en coordinación coa Dirección Xeral de Patrimonio Cultural da Xunta de Galicia e a Fundación Catedral de Santiago, intervirá sobre os bens culturais máis singulares do patrimonio cultural de Galicia, con motivo da celebración do próximo Ano Xacobeo, en 2021.


Biblioteca | Burgo das Nacións: NEWTON vs. HOOKE\nENFRONTADOS POLA GRAVITACIÓN UNIVERSAL\nUnha das frases máis coñecidas da historia da Ciencia foi a escrita por Isaac Newton nunha carta a Robert Hooke en 1675: Áchome subido a ombros de xigantes. Ambos estaban enzarzados en polémicas epistolares sobre a gravitación universal. O que posteriormente sería autor dos Principia superaba amplamente a Hooke, que en 1678 proporía a lei inversa do cadrado. A gloria a ollos dos historiadores da ciencia levaríaa Newton, que chegou ata nós como o home que describiu a lei da gravitación universal e estableceu as bases da mecánica clásica.\nTrece anos antes de que Isaac Newton enunciara a Lei da Gravitación Universal, Robert Hooke publicou unha obra na que dicía:\n“Explicarei un sistema do mundo bastante diferente dos outros sistemas que coñecemos basado nas tres proporcións seguintes:\nTodos os corpos posúen unha atracción ou gravitación coa que atraen aos demais corpos que están dentro da esfera da súa actividade ou zona de influencia.\nTodos os corpos que marchan en movemento rectilineo continúan movéndose en liña recta ata que outra forza os obriga a describir un círculo, unha elipse ou unha curva completa.\nAs forzas atractivas son tanto máis potentes canto máis preto estean do centro dos corpos que actúan.\nPropoño esta lei que non puiden atopar a quen a quixera buscar\nNo primeiro suposto cómpre salientar que só os corpos que no seu interior manteñen un resto de masa activa ou masa estelar posúen forza de atracción. Non todos os corpos, como sinalaba Hooke.\nAsí mesmo, non todos os corpos posúen unha atracción ou gravitación coa que atraen aos demais corpos dentro da súa esfera, senón que son aqueles que teñen un núcleo activo de masa estelar os que son quen de desenvolver campos de gravidade.\nO único que lle faltou, pois, foi determinar a Lei da Gravitación Universal, segundo a cal a forza é producida polas propias masas e en razón inversa ao cadrado das súas distancias, descubrimento que si faría Newton.


A choiva traslada as visitas dos Reis Magos ao polideportivos de Abellá e Ponte Carreira - Concello de Frades\nA choiva traslada as visitas dos Reis Magos ao polideportivos de Abellá e Ponte Carreira\nPor segundo ano consecutivo, a choiva volveu facer acto de presenza na celebración de Reis do Concello de Frades, o que motivou que as recepcións de Melchor, Gaspar e Baltasar tiveran que ser trasladadas aos polideportivos de Abellá e Ponte Carreira, onde se puideron desenvolver a cuberto sen ningunha incidencia. A comitiva real estivo acompañada por Papá Pitufo e Mickey e Minnie Mouse.\nAs familias, previamente inscritas no Concello de Frades, comezaron a chegar ao pavillón de Abellá a iso das 15:30 horas; mentres que en Ponte Carreira, que volveu concentrar o maior número de asistentes, a visita deu comezo ás 17:30 horas. Todos os pequenos levaron unhas lambonadas para casa e, en ambos os dous casos, todas as persoas que participaron na recepción de Melchor, Gaspar e Baltasar utilizaron máscara, mantiveron a distancia social e hixienizaron as súas mans.\nComo novidade, este ano a comitiva real visitou tamén a cinco familias con nenos/as confinadas por covid e que non puideron asistir ás recepcións. Melchor, Gaspar e Baltasar aproveitaron para saudalos dende o exterior da vivenda durante o traxecto entre Abellá e Ponte Carreira.


Consello nacional do BNG celebrado o sabado\nA militancia do BNG terá a última palabra no conclave do 28 de Febreiro. A partir do Consello Nacional prosegue o calendario marcado de cara á celebración da XV Asemblea nacional que terá lugar no Palexco da Coruña. Os debates nas comarcas prolongaranse ata o 15 de febreiro, data límite para remitir as emendas aprobadas pola militancia ao Consello Nacional, que celebrará un último encontro antes da cita asemblearia o 20 de febreiro. Tres relatorios, dous como voto particular, formulan propostas programáticas, de discurso, organizativas e de estratexia electoral coa premisa común de manter un proxecto nacionalista autónomo e recuperar apoio social.\nA Feira do Cocido promocionase nas cidades galegas e do norde de Portugal\nMilleiros de persoas esperanse no Cocido LGBT en Lalín\nVisibilizar a unhas persoas "que tiveron conculcados os seus dereitos", promocionar a imaxe do municipio e servir de elemento dinamizador para a hostalaría e restauración. Eses son os obxectivos desa xornada adicada aos colectivos de lesbianas, gais, bisexuais e transexuais dentro dos actos do Mes do Cocido no Concello de Lalín.\nRafael Cuiña con Jorge Suárez no autobús da Feira do Cocido\nAnxel Casal, un dos fundadores das Irmandades da Fala


Forno da Santa (Conxunto Monumental de Santa Mariña de Augas santas) | Patrimonio Galego\nMonumento megalítico (túmulo, dolmen, pedrafita...) en Allaríz\nForno da Santa (Conxunto Monumental de Santa Mariña de Augas santas)\nCatalogouno Xandlinathry o Out 30, 2011 • 12:56 p.m. • 3 Comments\nParroquia: Augas Santas (Santa Mariña)\nOutra denominación do ben: Basílica da Ascensión\nQuizais a parte máis interesante de todo o conxunto monumental de Santa Mariña de Augas Santas. A cripta relaciónase cos monumentos chamados “pedra formosa” que antigamente tiñan funcións de crematorios.\nDebido a súa antigüidade o monumento é relacionado con moi diferentes culturas, dende a prehistoria ata os propios templarios.\nO achegarnos atópanse dúas portas nos laterais, polas que se pode acceder a cripta. Xa, unha vez dentro hai tres pequenas estancias, a maior conforma unha capela con laudas antigas e un altar adicado a santa. No fondo hai unha cámara cunha porta decorada con dúas figuras as que se lle atribúen antigos cultos. E xa no interior atópase propiamente o forno onde foi queimada a Santa.\nFoi declarada conxunto monumental en 1955, e comezou a construírse a basílica superior no século XII, quedando inconclusa.\nAconséllase non baixar a persoas que poidan sufrir claustrofobia e tamén saudar antes de baixar para evitar posibles infartos por se aparece alguén abaixo visitándoo.\nCódigo no Catálogo da Xunta: GA32001002\nSegundo a lenda aquí foi queimada Santa Mariña de Augas Santas e acudiu o seu rescate San Pedro, quen a sacou do forno por un pequeno burato que hai no teito. Despois enfriou as súas queimaduras nun lugar preto onde hai un carballo con dúas pías os seus pes.\nAnterior Ben CulturalPiouca da Santa (Conxunto Monumental de Santa Mariña de Augas Santas) Seguinte Ben CulturalCachola de "Xoán das Galeras"\nComa información complementaria, engadir o enlace á ficha (XA 02) do ben no PXOM de Allariz (2003):\nCatalogado como Monumento megalítico (túmulo, dolmen, pedrafita…), máis pola foto vexe que é unha igrexa baixomedieval.\nUn erro inocente que sería bo correxilo.\nMoi interesante, e un bo traballo, o documental Lume na Auga.


a) O desenvolvemento de medidas e instrumentos para a protección e conservación dos hábitats naturais, dos elementos senlleiros da xea e das paisaxes naturais e rurais que conforman no seu conxunto o patrimonio natural.\nb) A conservación, protección e promoción da Rede galega de espazos protexidos e da Rede Natura 2000, así como doutras zonas de alto valor ambiental.\nc) A avaliación das repercusións de plans e proxectos sobre a Rede Natura 2000.\nd) A ordenación dos usos do patrimonio natural, no ámbito das súas competencias.\ne) A elaboración e implementación dos instrumentos de planificación, desenvolvemento e xestión dos espazos naturais protexidos.\nf) O fomento de medidas de colaboración e coordinación nas campañas relativas á obtención da bandeira azul.\ng) A coordinación de procedementos de queixas e denuncias.\nh) A coordinación, mediante a elaboración de instrucións, ou calquera outro instrumento que se considere idóneo, das actuacións, dos informes técnicos ou das autorizacións emitidas polos órganos territoriais e unidades administrativas que deles dependan, no eido das súas competencias.\ni) En xeral, cantos asuntos lle sexan encomendados, por razón da súa competencia, pola persoa titular da dirección xeral.\nPara o exercicio das súas funcións, a subdirección xeral contará coas seguintes unidades con nivel orgánico de servizo:\nServizo de Conservación de Espazos Naturais, correspóndenlle as seguintes funcións:\nb) O fomento, consolidación e promoción da Rede galega de espazos protexidos e da Rede Natura 2000 e doutras zonas de alto valor ambiental.\nd) En xeral, cantos asuntos lle sexan encomendados, por razón da súa competencia, pola persoa titular da subdirección xeral.\nServizo de Análise de Proxectos, Plans e Programas, correspóndenlle as seguintes funcións:\na) A elaboración dos informes, así como das propostas de concesión das autorizacións daqueles plans, programas e proxectos que requiren da avaliación das repercusións as que se refire o artigo 46 da Lei 42/2007, do 13 de decembro, de patrimonio natural e da biodiversidade, sometidos a avaliación ambiental de conformidade coa Lei 21/2013, do 9 de decembro, de avaliación ambiental, sen prexuízo da solicitude dos datos técnicos que sexan necesarios ao servizo provincial correspondente.\nb) A elaboración das propostas de concesión das autorizacións relativas aos usos e actividades, plans, programas ou proxectos que afecten a máis dunha provincia.\nc) A emisión de informes relativos a obras, instalacións e actividades que se precisen e, en particular, no referido a accións que afecten a Rede galega de espazos protexidos ou a Rede Natura 2000.\nd) A elaboración de directrices e criterios técnicos sectoriais en relación cos procedementos de avaliación dos proxectos, plans e programas que afecten o medio natural e os valores do patrimonio natural.\ne) En xeral, cantos asuntos lle sexan encomendados, por razón da súa competencia, pola persoa titular da subdirección xeral.\nServizo de Parques Naturais, correspóndenlle as seguintes funcións:\na) O exercicio de funcións relativas á dirección e xestión executiva ordinaria dos parques naturais das Fragas do Eume, do Complexo Dunar de Corrubedo e Lagoas de Carregal e Vixán, do Monte Aloia, e dos parques naturais da Baixa Limia-Serra do Xurés, do Invernadeiro e da Serra da Enciña da Lastra, así como o seguimento das actuacións das xuntas consultivas dos devanditos espazos protexidos. Neste sentido, coordinará as actuacións dos servizos provinciais de patrimonio natural relativas ao persoal que desenvolve as súas funcións nestes espazos.\nb) A elaboración de instrucións para a formulación das propostas dos orzamentos e dos programas de xestión de cada un dos espazos relacionados no parágrafo anterior, así como para a execución e desenvolvemento e seguimento dos plans reitores de uso e xestión.\nc) A realización das actuacións necesarias nos supostos de emerxencia que se poidan producir no interior dos parques.\nc) A elaboración de normativa que afecta o exercicio da caza e da pesca fluvial e o benestar e protección dos animais de compañía animal, sen prexuízo, neste último suposto, das competencias que respecto diso teña atribuídas o órgano competente en materia de produción animal.\nf) A coordinación dos establecementos e instalacións relacionados coa actividade cinexética e piscícola cuxa xestión dependa da Administración autonómica.\ng) A coordinación dos centros de recuperación de fauna silvestre dependentes da Administración autonómica.\nh) A elaboración, implementación e seguimento dos instrumentos de planificación, desenvolvemento e xestión das especies silvestres.\ni) A emisión de informes sectoriais en relación cos procedementos de aprobacións e/ou modificacións de centros de acuicultura en augas continentais.\nj) A coordinación, mediante a elaboración de instrucións, protocolos ou calquera documento que se considere idóneo, das actuacións, dos informes técnicos ou das autorizacións emitidas polos órganos territoriais e unidades administrativas que deles dependan, no eido das súas competencias.\nk) En xeral, cantos asuntos lle sexan encomendados, por razón da súa competencia, pola persoa titular da dirección xeral.\nServizo de Caza e Pesca Fluvial, correspóndenlle as seguintes funcións:\nb) A inspección e coordinación dos establecementos e instalacións relacionados coa actividade cinexética e/ou piscícola cuxa xestión dependa da Administración autonómica.\nServizo de Conservación da Biodiversidade, correspóndenlle as seguintes funcións:\na) O desenvolvemento das actuacións relativas á conservación das especies da fauna e da flora silvestre e a elaboración das propostas de catalogación de especies ameazadas e a dos plans para a súa xestión, así como a execución e seguimento destes.\nb) O desenvolvemento de medidas e instrumentos de seguimento, protección, control e conservación dos elementos que compoñen a biodiversidade, con atención particular ás especies introducidas de carácter invasor.\nc) A aplicación de medidas de protección e benestar de animais de compañía.\nBaixo a dependencia directa da persoa titular da Dirección Xeral de Patrimonio Natural, a dirección xeral estrutúrase nos seguintes órganos administrativos, con nivel orgánico de servizo:\nParque Nacional Marítimo-Terrestre das Illas Atlánticas de Galicia, ao cal lle corresponden as seguintes funcións:\na) A xestión executiva ordinaria do parque nacional e o desenvolvemento dos instrumentos de planificación e xestión.\nb) A coordinación das funcións de vixilancia, inspección e denuncia exercidas polos axentes forestais e axentes facultativos ambientais no ámbito do parque nacional no exercicio das súas funcións como axentes da autoridade.\nc) O outorgamento das autorizacións que, segundo a normativa aplicable ao Parque Nacional, lle sexan atribuidas ao director-conservador.\nd) A coordinación de actuacións en situacións de emerxencia derivadas de accidentes que requiran medidas excepcionais para preservar os valores naturais do parque nacional, salvo naqueles casos en que sexa precisa a activación dalgún plan de emerxencias.\ne) En xeral, cantos asuntos lle sexan encomendados, por razón da súa competencia, pola persoa titular da dirección xeral.\nServizo Xurídico-Administrativo, correspóndenlle as seguintes funcións:\na) O estudo e a elaboración das resolucións dos procedementos administrativos sancionadores que, por razón da súa competencia, correspondan á persoa titular desta dirección.\nServizo de Xestión Económica e Orzamentaria, exercerá as seguintes funcións:\na) A elaboración dos anteproxectos de orzamentos da dirección xeral, a súa execución, seguimento e coordinación.\nb) As funcións inherentes á xestión económica execución, seguimento, control e xestión da execución dos contratos administrativos e actividades de fomento no ámbito da súa competencia por razón da materia.\nc) A xestión dos expedientes de contratación menores de competencia da dirección xeral por razón da materia.\nd) O seguimento e control dos convenios e protocolos de colaboración.\ne) A tramitación das propostas de modificación de créditos consignados no orzamento da dirección xeral.\nf) O impulso da tramitación administrativa de expedientes e propostas de gasto das unidades dependentes da dirección xeral.\ng) A coordinación, seguimento e control dos fondos procedentes da Unión Europea e dos fondos finalistas do Estado xestionados pola dirección xeral.\nh) A planificación, habilitación, e seguimento da provisión de crédito para gastos correntes dos distintos órganos e unidades administrativas dependentes da dirección xeral, incluído o aprovisionamento, o mantemento e a renovación do equipamento e material funxible non inventariable necesario para o funcionamento da dirección xeral.


O BNG de Outeiro reclama ao Concello medidas xeralizar o acceso ás tarefas escolares - Terrachaxa.com\n42 minutos As Pontes pon en marcha un protocolo covid para cemiterios\nO BNG de Outeiro reclama ao Concello medidas xeralizar o acceso ás tarefas escolares\n6 Abr 2020 Actualidade, Outeiro Actualidade, Outeiro\n“O sistema de ensinanza que se está a levar a cabo dende os centros educativos, debido á situación de alarma que estamos vivindo, está a acrecentar as diferenzas sociais, tanto no referente aos medios dos que poden dispor moitas familias como polas zonas xeográficas onde poden vivir. Se xa de por si existe habitualmente unha clara desigualdade de oportunidades, este sistema potencia e acrecenta estas desigualdades”, así o manifestou o voceiro do grupo nacionalista de Outeiro de Rei, Xosé Ferreiro.\nAsegura que son os concellos, como administracións máis próximas aos cidadáns, son os que teñen a obriga de estar pendente deste tipo de problemas e poñer enriba da mesa as solucións precisas para garantir a igualdade de toda a súa cidadanía á hora de recibir os servizos esenciais. “Neste caso, cando tratamos de servizos educativos obrigatorios para as nosas crianzas, esta obriga de garantir a universalidade das oportunidade é aínda moito máis imperativa”.\nOs nacionalistas aseguran que en Outeiro seguen existindo zonas onde as compañías de telecomunicacións non teñen ningún tipo de servizo e tamén, por desgraza, seguen existindo familias que por uns motivos ou outros non poden dispor de conexións a internet nin dos dispositivos electrónicos necesarios que garantan que os seus fillos e fillas poidan seguir o traballo telemático que lles están a propor dende os centros educativos, casos que dende eses centros están perfectamente detectados.\n“Dende o BNG cremos que nunha situación como esta non se pode permitir que haxa algún neno ou nena que poida verse discriminada no sistema de formación a distancia que se está a deseñar e dado que oas casos que poden darse están perfectamente detectados polos centro educativos, o concello ten a obriga de poñer os mecanismos necesarios para corrixilos”, dixo Xosé Ferreiro.\nÉ por iso que dende o BNG fixeron unha proposta ao concello para que solucione todos estes posibles problemas.\nPide nun primeiro momento que o Concello se poña en contacto co colexio de primaria de Outeiro e con IES de referencia, o instituto de Rábade, para que lles comuniquen aqueles casos onde se puideran producir dificultades técnicas para poder seguir as clases telemáticas que están a propoñer dende eses centros.\nAdemais solicita que o Cconcello poña todos os mecanismos necesarios para que estes nenos e nenas teñan tanto os datos suficientes como as ferramentas necesarias para poder seguir as clases e as tarefas que dende eses centros educativos están a deseñar, cando menos mentres dure a situación de confinamento.\nIndica a necesidade de que cando por motivos extraordinarios non sexan posibles estas solucións, se artellen outros sistemas para comunicar ao alumnado co centro, aínda que sexa a través de levarlles o traballo á casa e da casa ao centro educativo.\nEtiquetas corentenacoronavirusOuteiro de Reipandemiatarefas escolares\nAnterior O BNG das Pontes propón para o consenso unha serie de medidas de ámbito municipal\nSeguinte Deputación e Estado ofrecen asistencia e mecanismos aos concellos para celebrar Plenos telemáticos


Carneiro (molusco) - Wikipedia, a enciclopedia libre\nPara outras páxinas con títulos homónimos véxase: Carneiro.\nEspecie: V. verrucosa\nO carneiro (Venus verrucosa, Linnaeus 1758) é un molusco bivalvo coa cuncha practicamente circular e sucada de grosas liñas concéntricas. O talle mínimo de captura e comercialización é de 55 mm.\nChamáselle tamén carneirolo e cascarneiro, así como ameixa vella ou burro. Ríos Panisse recolleu de distintas fontes escritas e en distintos portos galegos os nomes de carneiro e carneirolo para o berberecho  (e puntualmente para outros bivalvos); e o de carneiro aplicado a certas especies de peixes. En Panxón chámano reló.\nSupón que a etimoloxía procede das "arrugas de la concha semejantes a un vellón".\nPosúe unha cuncha equivalva , grosa e centrada, de forma circular. Sobre a superficie márcase unha apertada serie de liñas ou costelas concéntricas, moi prominentes, que na marxe anterior aparecen descontinuas e formando como rugosidades, ás veces con pequenas espiñas .\nA cor oscila entre a parda, grisalla ou amarelada, normalmente uniforme sen ser inhabituais as manchas de tons máis escuros. O interior da cuncha é branco cunha mancha púrpura pálida ou marrón no punto de inserción do músculo adutor posterior.\nOs sifóns son curtos e desiguais. O pé, grande e triangular.\nO carneiro esténdese polo Atlántico, desde as illas británicas ata Angola, e tamén abonda no mar Mediterráneo.\nVive en augas pouco profundas, que quedan ó descuberto ó baixa-la marea, sobre fondos pedregosos, aproveitando as zonas areosas ou de lama.\nCaptúrase mediante o marisqueo a pé, co sacho. Para localizalo aprovéitase o chorro de auga que bota como resposta ós golpes do sacho na area. Tamén se pesca en marisqueo a flote, co rastro.\nNon goza de moito aprecio gastronómico, xa que a carne é dura de máis. Aprovéitase para elaboración de conservas.\nNo ano 2010, as cantidades de carneiro poxadas nas lonxas de Galicia foron, a modo de exemplo, de 16.281 kg na da Illa de Arousa, 10.203 kg na de Ribeira, 7.722 kg na de Cambados ou 2.924 kg na da Pobra.\n↑ Definicións no Dicionario da Real Academia Galega e no Portal das Palabras para carneiro.\n↑ Lémbrese que o berberecho, ademais de ser máis pequeno, ten as costelas dispostas radialmente.\n↑ Dúas valvas iguais.\n↑ Por esas formacións recibe en castelán o nome de escupiña gravada.\nPesca de Galicia.com[Ligazón morta]\nTraído desde "https://gl.wikipedia.org/w/index.php?title=Carneiro_(molusco)&oldid=5371916"\nÚltima edición o 29 de xaneiro de 2020 ás 20:18\nA última edición desta páxina foi o 29 de xaneiro de 2020 ás 20:18.


Temas: SANIDADE COFIGA FISIOTERAPIA ATENCIÓN PRIMARIA\nPor Galicia Confidencial | Santiago de Compostela | 01/03/2019 | Actualizada ás 11:54\nAmbas as institucións representativas dos fisioterapeutas galegos consideran que a Atención Primaria debería ser “a base do sistema sanitario público, un lugar no que resolver a maior parte dos problemas de saúde que afectan á poboación e no que a promoción da prevención debería ter unha importancia maiúscula, repercutindo directamente con iso nun desconxestionamento da Atención Hospitalaria e nunha maior eficiencia de xestión e do gasto sanitario”.\nPor iso, CoFiGa e Sinxefe presentan nas súas alegacións ao documento unha serie de medidas concretas para mellorar a situación da Fisioterapia en Atención Primaria. Entre elas destaca a incorporación do fisioterapeuta no equipo básico de Atención Primaria; é dicir, que todos os centros de saúde conten con polo menos un fisioterapeuta. “Esta medida diminuiría o actual nivel de derivación de pacientes a centros concertados, unha realidade que dificulta a xestión do seguimento dos procesos e que diminúe a eficacia e eficiencia das actuacións proporcionadas”, argúen.\nTamén solicitan integrar os fisioterapeutas, xunto cos demais profesionais sanitarios, en todos os equipos multidisciplinares. “Esta medida axilizaría o fluxo de información sobre historiais clínicos entre os niveis asistenciais de Atención Primaria e Especializada e melloraría o nivel de comunicación e coordinación entre todos os profesionais da saúde integrados nos equipos multidisciplinares”, explican.\nOutra das medidas sería adecuar as competencias do fisioterapeuta do sistema público de saúde ás legalmente definidas: Orde CIN/2135/2008, pola que se establecen os requisitos para a verificación dos títulos universitarios oficiais que habiliten para o exercicio da profesión de fisioterapeuta; e Real Decreto 1001/2002, polo que se aproban os Estatutos Xerais do Consello Xeral de Colexios de Fisioterapeutas). “Promover a derivación directa a Fisioterapia diminuiría o número de consultas médicas sobre patoloxías articulares e musculoesqueléticas de baixa intensidade”, expoñen.\nTanto CoFiGa como Sinxefe consideran que "a adopción destas medidas, xa postas en marcha exitosamente noutros países da nosa contorna e que están recollidas na guía de actuación da Fisioterapia en Atención Primaria en Galicia, redundaría nunha mellora da eficiencia do sistema sanitario, nunha diminución do gasto e nunha mellorar da calidade asistencial prestada".\nNas súas alegacións, CoFiGa e Sinxefe tamén fan referencia á necesidade de establecer medidas que faciliten unha maior coordinación entre as Consellerías de Sanidade e de Políticas Sociais para o deseño de plans estratéxicos de intervención comunitaria destinados á promoción da saúde e á prevención dos problemas de saúde derivados do envellecemento da poboación.\nUns plans estratéxicos que segundo CoFiGa e Sinxefe ineludiblemente deberían contar coa figura do fisioterapeuta tanto para elaboración como para a súa execución. “Este tipo de actuacións facilitaría a abordaxe dos problemas sociosanitarios que produce o constatado envellecemento da poboación e o consecuente incremento de patoloxías crónicas que potencialmente poden derivar en situacións de discapacidade e dependencia”, din.\nNeste mesmo sentido, os fisioterapeutas consideran básica a creación de grupos de exercicio terapéutico que fomenten tanto o autocoidado das persoas maiores como dos pacientes que presenten as patoloxías máis prevalentes. Especifican neste sentido que o exercicio terapéutico é un acto propio da Fisioterapia cuxos beneficios están amplamente avalados pola evidencia científica e que a súa implementación, tanto nas Unidades de Fisioterapia de Atención Primaria (UFAP) como en todo o ámbito sociosanitario, supoñería un gran avance na calidade do servizo prestado, na saúde da comunidade e, por tanto, no gasto sanitario e na eficiencia do sistema, especialmente nos casos de patoloxías crónicas.\nINCREMENTO DAS PRAZAS DE FISIOTERAPIA\nCoFiGa e Sinxefe consideran que as medidas expostas poderían planificarse e poñerse en funcionamento de maneira case inmediata se fose suficiente o número de fisioterapeutas que actualmente traballan no sistema público de saúde.\nTal e como sinalan neste sentido e “segundo datos proporcionados polo propio Sergas, o actual número de fisioterapeutas que desenvolven o seu traballo en Atención Primaria é de 159 profesionais, soamente 24 máis que hai dez anos, cifra que ao seu xuízo é totalmente insuficiente para atender unha poboación de 2,7 millóns de habitantes, pois se traduce en cocientes dun fisioterapeuta por cada 17.000 habitantes, alcanzando en caso da área sanitaria de Vigo a proporción dun fisioterapeuta por cada 24.000 habitantes”.\nMentres tanto e como medida para liquidar de forma inmediata as listas de espera en Fisioterapia, propoñen a contratación de fisioterapeutas en acúmulos de tarefas, así como a incorporación de persoal de servizos xerais (PSX) nas Unidades de Fisioterapia de Atención Primaria (UFAP) para a realización de traballos administrativos.\nOs fisioterapeutas tamén propoñen que no seo do sistema público de saúde seorganicen curos de formación de calidade propostos e seleccionados polos propios profesionais da Fisioterapia e que se aumente o número de horas de formación en horario laboral, así como da adopción de medidas encamiñadas a facilitar e incentivar a posta en marcha de proxectos de investigación.


A festa das letras viviuse con actividades do máis variado en toda a comarca\nComo cada ano, a zona rural de Ferrol énchese de literatura e música no Día das Letras Galegas. Seguindo a rotación anual, nesta ocasión foi a Asociación .\nCase todos os concellos das comarcas de Ferrol, Eume e Ortegal celebraron onte, con máis ou menos actos, o Día das Letras Galegas, en homenaxe a Manuel\nredacción ferrol 18/05/16\nComo cada ano, a zona rural de Ferrol énchese de literatura e música no Día das Letras Galegas. Seguindo a rotación anual, nesta ocasión foi a Asociación de Veciños “O Lago” de Doniños a encargada de acoller esta festa na tarde de onte, na que o sol acompañou aos asistentes facendo máis vistosa a actividade.\nUnha semblanza de Manuel María lembrou ao homenaxeado nesta data, na que tamén houbo espazo para a poesía de Rosalía de Castro, recitada por nenos das parroquias. Non podía faltar a música, neste caso coral, nen a presenza do Concello, quen colabora con estes actos. Nesta ocasión, como representación institucional, acudiu o concelleiro de Participación Cidadá e Normalización, Álvaro Montes.\nPero ademais, nesta ocasión, o Concello apoiou outra festa na zona urbana, a de San Xoán, un barrio que conta cunha praza adicada a Rosalía de Castro, que se converteu onte no escenario de moitas actividades que deron comezo pola mañá e que se prolongaron ata ven entrada a tarde. Deste xeito, coa participación do edil de Cultura, Suso Basterrechea, tivo lugar un completo acto, que incluíu pola mañá o pregón, a cargo do profesor e cantautor Xoán Eiriz, seguido dun recordatorio da figura de Manuel María. Para rematar a primeira parte dos festexos, o Real Coro Toxos e Froles interpretou varias pezas, entre as que non podía faltar o himno galego.\nXa pola tarde foi tempo de xogos infantís, co pallaso Peter Punk como encargado de animar a festa. Chegado o serán, o concerto de Xoán Eiriz, coa presentación do seu próximo disco, e a actuación da Banda da Balbina, botaron o cadeado ao Día das Letras Galega en San Xoán.\nPero a celebración chegou con máis ou menos actos aos distintos concellos da comarca.\nEn Fene, a actividade diversificouse entre varias entidades, dende O Pote de Maniños á Liga de Amigos de Barallobre ou o CMI Unidade de Fene. A festa chegou ata a noite, xa que, tras unha misa cantada do Divino Salvador, tivo lugar unha conferencia sobre Manuel María, a cargo de Miguel Anxo Fondo, e a entrega das insignias de prata aos socios do centro Unidade que levan cincuenta anos. A música de rondalla puxo o final á xornada no que non faltou a tradicional queimada acompañada de proia.\nUn desfile no patio do Castelo de Moeche –onde está exposta a mostra O Traxe tradicional–; un festival das Letras de alumnos dos colexios ponteses e o Grupo Poético Alalá, no Liceo de As Pontes; a mostra dunha lona coa imaxe de Manuel María no Concello de Neda; a exposición adicada ao escritor homenaxeado este ano na biblioteca de Mugardos ou a actuación de Lucecús Teatro no auditorio de Cedeira foron algúns dos actos que fixeron do día de onte unha homenaxe non só á literatura senón a todas as artes galegas.\nSuárez y Feijóo apuestan por un plan formativo para la creación de empleo


CCOO reclama da Xunta o reforzo do profesorado para garantir a calidade do ensino durante a crise do coronavirus - Tercera Información -Tercera Información\nCCOO reclama da Xunta o reforzo do profesorado para garantir a calidade do ensino durante a crise do coronavirus\nO sindicato repróchalle ao conselleiro Román Rodríguez que a última mesa sectorial «non achegase nada novo» no medio da segunda vaga da pandemia.\nA Federación do Ensino de CCOO de Galicia esíxelle á Xunta de Galicia que reforce profesorado para poder garantir os desdobramentos nas aulas, así como as substitucións que que se vaian producindo polas corentenas. Segundo o sindicato, a falta de efectivos está a provocar «xornadas lectivas superiores ás legais», en moitos casos en dúas horas e media semanais.\nA Federación do Ensino de CCOO tamén esixiu un aumento do persoal de limpeza nos centros. Un mes despois do acordo do Consello da Xunta neste sentido, «segue habendo moitas deficiencias» e en varios centros non se cumpre o disposto no protocolo.\nEn plena segunda vaga da pandemia, CCOO-Ensino repróchalle ao conselleiro Román Rodríguez que «non achegase nada novo» na última mesa sectorial, que tivo lugar o luns. A Xunta limitouse a un «relatorio de datos» e a enumerar «medidas xa tomadas pola Administración».\nCCOO-Ensino reiterou o seu compromiso cun «ensino presencial seguro» e demandou unha «dotación centralizada de material de protección», que ademais debe ser «acaído ás funcións» que realizan as traballadoras e traballadores do ámbito.\nNa mesa sectorial, CCOO tamén denunciou o incumprimento da Lei de prevención de riscos laborais, pediu «celeridade» á hora de avaliar a condición de persoal «especialmente vulnerable» á COVID-19 e instou á realización de probas PCR para o persoal substituto, para o reingresado ou que volve dun permiso longo e para o persoal auxiliar de conversa.\nA Federación do Ensino de CCOO instou a Xunta á retirada do seu plan para un ensino virtual, anunciado aos medios de comunicación antes que aos axentes sociais. Ante a posible volta a un confinamento, o sindicato esixiulle á Consellaría que o teletraballo e a teledocencia sexan negociadas cos sindicatos e con suficiente dotación de medios.\nCCOO / CCOO-Ensino / Román Rodríguez / Xunta de Galicia /


Compostimes | “Gora Euskadi manque pierda”\n“Gora Euskadi manque pierda”\nSexamos claros: a inmensa maioría dos aborixes da parte norte da Península estamos convencidos de que os nosos veciños do sur adican o seu tempo a durmi-la siesta, cobra-lo PER e bailar taconeaos; mentres que os aludidos fungan dicindo que os que vimos de climas máis chuviñentos somos uns saboríos. Hai uns anos compartín piso con outros catro galegos. Naquel lugar pasabamos rindo bastante máis tempo do normal por motivos que non veñen ó caso pero, sen dúbida, unha das cousas que máis gracia nos facía era imaxina-la familia dun dos nosos compañeiros, que viña de Xaén, bailando sevillanas e bebendo rebujito cando apretaba a calor estival ourensá. Así somos.\nO maior mérito de Ocho apellidos vascos, o que a convertiu na película española máis taquilleira da historia, é facer humor explotando o que nos fai rir e non o que nos debería facer rir, un desideratum no que caen con bastante frecuencia os guionistas locais. E todo iso, nunha carambola digna de estudiar nas mellores universidades americanas, sen caer na zafiedade dos chistes de Aída ou dunha película de infausto recordo cuxa primeira escea consistía na caída en picado da cámara dentro do escote da actriz principal. Ningún gangoso, menos tetas das esperables e unha mensaxe política moi, moi, moi camuflada detrás de toneladas de humor. De feito, a mensaxe política máis contundente que nos amosan os guionistas do filme é o rirse de nós mesmos: que se amose un sevillano, prototípico votante do PP, liderando unha manifestación abertzale sen que chovan ducias de indignadas apelacións ós límites do humor é, en España, un fenómeno sen precedentes. Catro millóns e medio de españois (o triplo da audiencia do Sálvame nun día normal, e iso que este é gratis) refrendaron este cóctel das dúas Españas axitadas, non mesturadas.\nBaixo a batuta de Emilio Martínez-Lázaro xuntáronse catro actores para interpretar a dous sureños e dous vascos tan inmiscibles entre si, a priori, coma a auga e o aceite. Dani Rovira demóstranos que sabe actuar fóra do micrófono de pé e a butaca de bar coa complicada interpretación do sevillano de gomina en pelo e carné do Betis en peto que, por amor, emprende unha viaxe a un Euskadi hostil que imaxina baixo unha nube negra perpetua e co acompasado son das bombas de fondo —unha imaxe que non é tan afastada da realidade: a miña propia avoa, cando se enterou de que iría de viaxe ás Vascongadas, me recomendou que tivese “coidado cos revoltosos”—. Carmen Machi fai de Carmen Machi: unha hospitalaria e abnegada ama de casa cacereña, un rol co que, a teor das veces que a chaman para interpretalo, se identifican moitas persoas da serra do Guadarrama para abaixo. Do lado dos vascos, Clara Lago é o bluff da película: alén de consideracións estéticas, os seus risos mal disimulados cando a súa personaxe, unha filoborroka con moi mala leche, estaba enfurruñada, renxen bastante na orquestra da película. Non obstante, o pouco convincente que resulta como habitante de Argoitia —o crítico do Gara lamentou, nun exabrupto que ben podería ser promoción da película, que a rapaza non tivese como mínimo catro apelidos vascos— compénsao de sobra o seu pai na ficción, Karra Elejalde. O reservado mariñeiro, máis vasco ca unha tapa de txangurro cun vaso de txakolí e co carné do PNV tatuado na cara, resulta tan convincente que non sería de estrañar que o actor quedase indisolublemente unido á personaxe ó máis puro estilo Miro Pereira.\nPorque de feito, ós galegos non nos pode resultar allea a aposta polo humor costumista e cheo de clichés: é o que levan anos empregando os guionistas da TVG para facernos rir con Pratos Combinados, Tucho e Tonecho, Mucha e Nucha ou, recentemente e con bastante menos fortuna, Era visto. Un fenómeno marabilloso que acontece con este tipo de comedias é que, en ocasións, a parodia dos clixés se volve en contra delas mesmas e certas expresións ou bromas do guión pasan a ser adoptadas polo pobo parodiado. Así pasou, por exemplo, co referente máis directo do filme de Martínez-Lázaro, a francesa Bienvenue chez les Ch’tis, Bienvenidos al norte para o público ibérico. A historia do carteiro da Provenza que se ve forzado a emigrar ás inhóspitas terras do Nord-Pas de Calais, onde os nativos falan coma francos de Carlos Martel e devoran no almorzo queixos capaces de devastar pituitarias, insertouse de tal xeito na conciencia colectiva dos franceses que tódolos seus 20 millóns de espectadores poden recordar alomenos unha frase do filme. Que o esmendrellante “gora Euskadi manque pierda” de Ocho apellidos vascos pase á conciencia colectiva será o termómetro que marque a diferencia entre un taquillazo puntual ou a comedia de bandeira da España do século XXI.


Tino Fernández fala da Lei de Costas con Pedro Sánchez.- | Agrupación Socialista de Pontevedra\nTino Fernández fala da Lei de Costas con Pedro Sánchez.-\nadmin 23 Abril, 2015 Novas, PSOE\nO secretario xeral do PSOE con Tino Fernández\nO candidato á Alcaldía de Pontevedra, Agustín (Tino) Fernández, falou co secretario xeral do PSOE, Pedro Sánchez, sobre os efectos da modificación da Lei de Costas acometida polo Partido Popular. Unha conversa producida durante o acto celebrado onte en Santiago de Compostela.\nO candidato pontevedrés explicou as consecuencias da “perversión” da Lei de Costas, acometida polo Partido Popular, na cidade de Pontevedra, onde esta cuestión está directamente vinculada á permanencia de Ence na ría.\nAgustín Fernández explicou que a defensa do litoral debe ser cuestión de Estado e resulta inexcusable volver ao marco normativo da lei impulsada polos socialistas en 1988, que reducía a 30 anos a vixencia das antigas concesións a perpetuidade do franquismo.\nNa conversa, transmitiulle tamén a necesidade de que o Goberno do Estado se involucre no traslado de Ence, acabando así co impacto ambiental e urbanístico sobre a ría de Pontevedra e a área conurbana Pontevedra-Marín.\nO candidato puxo tamén o acento na necesidade de que todas as Administracións se tomen en serio o saneamento da ría e cumpran, dunha vez, as directivas europeas sobre saneamento en zonas sensibles, que están en vigor dende 1998.


Vía Verde para rexenerar as vellas vías do tren cun carril bici e outro peonil - Xornal Galicia\nVía Verde para rexenerar as vellas vías do tren cun carril bici e outro peonil\n23 Octubre 2018 1027 votos\nO alcalde, Abel Caballero, informou este luns en rolda de prensa da aprobación do proxecto da Vía Verde para rexenerar o vello trazado ferroviario entre o centro da cidade e o barrio de Teis creando un carril bici e outro peonil.\nSegundo informou o rexedor, a Xunta de Goberno Local do pasado 18 de outubro deu o visto e prace a actuación cun importe de licitación de 1,4 millóns de euros e un prazo de execución de seis meses. A lonxitude total do tramo que será reformado é de 3,6 quilómetros e a anchura do carril terá 5 metros, tres de eles para as bicicletas e outros dous para os peóns.\nO proxecto tamén inclúe a construción dunha pasarela de 51 metros entre a Vía Norte e a rúa Navarra, así como una rampla de 150 metros paralela a Avenida de Buenos Aires, ambas as iniciativas co obxectivo de facilitar o acceso á senda.\nO Concello de Vigo xa firmou este ano un convenio co Administrador de Infraestructuras Ferroviarias (ADIF) para o aluguer da vía durante os vindeiros 20 anos e tamén recibiu do mesmo organismo a cesión de terreos na rúa Navarra durante outros 75 anos.\nA Vía Verde terá, segundo avanzou Caballero, áreas de descanso, miradoiros, apeadeiro, paneis informativos, mobiliario e zonas de aparcamento. Ademais, co obxectivo de manter a orixe ferroviario da infraestrutura, tamén manterá a sinalización ferroviaria, así como tramos de railes. "Queremos que siga tendo o sabor ferroviario", sinalou o alcalde.\nHumanización en Mantelas\nA Xunta de Goberno Local tamén aprobou o proxecto construtivo de beirarruas en Mantelas cun orzamento de 522.000 euros e un prazo de execución de 6 meses. A actuación incorpora cinco pasos de peóns, renovación de acometidas, rede de telecomunicacións, saneamento, pluviais e a rede de abastecemento, rede de alumeado público, nova sinalización vertical e horizontal.


Fracaso da políticas da Xunta para o relevo xeracional na pesca | Noticias Vigo\nA portavoz de Pesca do Grupo Socialista, Loli Toja, reivindicou hoxe un “xiro de 180 graos” nas políticas de relevo xeracional no sector pesqueiro que “non lle importa” ao goberno galego. Así o dixo logo de que o PP vetara unha Proposición no de Lei que presentou no Pleno do Parlamento para reclamar un plan de medidas do goberno para garantir a continuidade desta actividade.\nA responsable socialista sinalou que a día de hoxe hai máis de 4.000 embarcacións que “non teñen a súa continuidade garantida” e padecen do desleixo do goberno galego, que insiste nunha “política errada, que non vai reverter esta situación”. sinalou á redución de orzamentos das axudas para o relevo, que pasaron de 500.000 a 315.000 euros, ou o seguro de mal tempo, que este ano “desaparece dos orzamentos da Xunta”.\nExplicou que as partidas para investimentos a bordo pasaron de 1,3 millóns de euros a apenas 183.000 euros, a formación para menores de 30 redúcese de 800.000 a 435.000 euros, mentres iniciativas dirixidas a mellorar a seguridade no mar, como o Plan de sinalización de bateas e artefactos mariños continúa “pendente dende 2015”. Criticou que o PP “persista na súa estratexia de facer de oposición da oposición sen prestarlle mínima atención á necesidade de relevo xeracional nesta actividade”.\nA consecuencia é que o réxime especial de traballadores do mar pasou de 24.630 afiliados en 2009 a apenas 20.741 de acordo co último dato publicado en 2017, unha redución do 15 por cento que no caso das mulleres elévase ata o 22 por cento de redución. Ademais, máis da metade dos mozos e mozas non chegan ao salario mínimo, de 6.311 euros brutos ao ano.\nAcusou ao goberno galego de desatender ás causas desta situación, como son a penosidade da profesión, sen prestar atención á seguridade do traballo no mar, unido á escasa rendibilidade da actividade, xa que España apenas chega ao 10 por cento dos cupos a pesares de ter a maior capacidade pesqueira da UE.\nUnido ás cantidades insuficientes, apuntou á mala xestión nos peches das pesquerías, con peches improvisados que obrigan a tirar as capturas como sucedeu coa xarda recentemente. Mentres, o sector ten que asumir o incremento dos custes da actividade “sen axudas suficientes” para a mellora enerxética, a modernización de motores, ou a falla de execución dos fondos europeos.\nAdvertiu que “simplemente un reparto máis xusto de cotas, a negociación de convenios de favorezan á nosa flota xeraría unha maior estabilidade no sector e evitaría que os barcos estiveran amarrados nos portos por ter consumidas as posibilidades de pesca.\nOs socialistas reclamáronlle hoxe á Xunta a elaboración dun plan, nun prazo de 6 meses, con “accións e medidas concretas que permitan afrontar as dificultades que presenta o sector pesqueiro para propiciar o seu relevo xeracional”.


Unha das maiores preocupacións dos pais é que os seus fillos teñan saúde: que medren sans e fortes, que non padezan doenzas e que se atopen ben tanto física como mentalmente. Pero as decisións educativas que toman para conseguir estes obxectivos non acostuman ser as adecuadas, ben por descoñecemento, ben por desidia, ao esquecer tres piares esenciais da saúde: alimentación, exercicio físico e descanso. O problema empeza moi cedo, cando o meniño tenta comer aquilo que lle produce pracer e rexeita sabores naturais ou menos satisfactorios, pero básicos para o seu adecuado crecemento. A frase habitual é «iso non me gusta», aínda sen telo probado, e os pais, co tan estendido desexo de darlle polo gusto aos fillos, ceden e vanlles permitindo que coman o que queiran, fomentando ademais un abuso das comidas precociñadas, das lambetadas ou das bebidas carbónicas. Adquírense entón uns hábitos que, unha vez consolidados, resulta moi difícil cambiar e que dan lugar a unha alimentación incompleta, carente de nutrientes esenciais e con excesiva abundancia doutros secundarios.\nAumenta tamén o número de nenos que apenas xogan nin fan exercicio físico, sobre todo na adolescencia, pois as novas tecnoloxías mantéñenos absortos, horas e horas, diante da pantalla. É moi preocupante que máis dun 80 % de adolescentes considere os videoxogos a súa actividade de ocio favorita. Cada día é máis estraño ver a grupos de rapaces xogando ao aire libre ou facendo deporte, con graves consecuencias non só para a saúde, senón tamén para o rendemento académico. Por riba, as novas tecnoloxías impídenlles en moitos casos un adecuado descanso nocturno, esencial nesta etapa da vida.\nComo consecuencia desa dieta incorrecta e da falta de actividade física, estase a xeneralizar un estilo de vida sedentario, impropio das características psicofísicas destas idades. O desequilibrio entre inxestión e gasto calórico é cada vez maior e provoca un aumento de sobrepeso e mesmo de obesidade, así como unha diminución da condición física e empeoramento da saúde.\nPolo tanto, se o que se desexa para os fillos é saúde non se pode permitir que coman o que queiran, que non fagan exercicio físico nin que utilicen os móbiles, ordenadores ou televisores sen ningún tipo de control. Os pais teñen que establecer límites e empregar a súa autoridade, que non só non é incompatible co cariño, senón que é necesaria para unha madurez normal do neno. Dada a situación actual, educar ben significa inevitablemente remar contra corrente.


O ente provincial asume o profesorado e o Concello dispón as aulas\nPatricia F.S 20 de octubre de 2015, 13:58\nO alumnado que quedou fóra do Conservatorio de música de Xinzo pasará a cursar os seus estudos nun centro de ensino creado pola Deputación de Ourense. Isto é, o ente provincial asume o profesorado que se precisa e o Concello colabora aportando as aulas para as clases na Casa da Cultura.\nEsta é a solución que se acordou nunha xuntanza que se produciu onte na Deputación e á que acudiron pais de alumnos afectados; o vicepresidente da Deputación, Rosendo Luis Fernández; o ex director do Conservatorio de Ourense Carlos Núñez; a deputada provincial Montse Lama e o concelleiro de Cultura de Xinzo, Luis Miguel Gil.\nA escola de música vai ser de grado elemental e o alumnado recibirá idéntica formación á impartida no Conservatorio. Deste xeito garántase que as persoas que cursen esta ensinanza non oficial poidan optar ós exames de paso de grado para obter unha praza de estudos medios.\nAgora a Deputación está á espera de recibir un informe co número de alumnos e instrumentos para os que vai dispor o profesorado. Este grupo de afectados está integrado polos dous alumnos de acordeón, que son oficiais, e arrredor de 15 alumnos non oficiais, que son aquelas persoas de máis de 14 anos que se matricularon en grado elemental. En total farán falta 8 profesores para cubrir as clases de acordeón, violín/viola, clarinete, frauta, trompeta, guitarra, saxofón e piano. Dende o Concello non dubidan no compromiso da Deputación que estima un prazo de quince días para ter todo a punto e empezar coas clases.\nO concelleiro de cultura de Xinzo apunta que se trata dunha solución puntual para este curso. Luis Miguel Gil sinala que para o vindeiro ano " din a idea de que se faga como ten a Xunta coas escolas infantís e centros de día, pois un consorcio da Deputación no que entren tódolos conservatorios municipais da provincia, e colaborar entre tódolos concellos, nos por exemplo aportamos oito profesores e as instalacións e así colaborar entre todos".\nxinzo non casa da deputación no\nA Deputación vai crear un centro de ensino na Casa da Cultura de Xinzo para os non...


En 2021 reduciuse a 12 días o tempo medio de solución das incidencias da liña verde, e realizáronse labores de mantemento en 157 beirarrúas - Noticias. Concello de Santiago de Compostela\nEn 2021 reduciuse a 12 días o tempo medio de solución das incidencias da liña verde, e realizáronse labores de mantemento en 157 beirarrúas\nO concelleiro Javier Fernández e o responsable do Departamento de Obras, Antonio Ranedo, na rolda de prensa\n13/01/2022 En 2021 o Concello de Santiago levou a cabo labores de conservación e mantemento en 157 beirarrúas. Realizou, ademais, 43 actuacións sobre asfalto en quente e 7 de rego asflático. O balance realizouno hoxe o concelleiro de Barrios e Obras, Javier Fernández, que tamén destacou o descenso nas incidencias que chegan a través da liña verde e a notable redución do tempo medio de solución das mesmas, uns 12 días, fronte aos 406 de 2018.\nJavier Fernández explicou que en 2021 se destinaron case 700.000 euros á conservación de pavimentos e outras actuacións de mantemento. 299.999 foron para o "Servizo de mantemento de viarios municipais. Lote 2. Pavimentos non asfálticos" no ámbito urbano. Actuouse sobre 157 beirarrúas (3.900 metros cadrados), "repartidas por todas a cidade, prestando especial atención, como non podía ser doutra maneira, aos barrios", sinalou. Os outros 399.999 euros destináronse ao lote 1, de pavimentos asfálticos. Durante o ano pasado realizáronse 48 actuacións de asfalto en quente e outras 7 de rego asfáltico.\nO concelleiro informou que en 2021 recibíronse, a través da Liña Verde, 385 incidencias, "foi o ano que menos tivo desde 2016", sinalou. O tempo de resposta media foi de 40 horas, algo máis dun día. E o tempo medio de solución desa incidencia foi de 307 horas, uns 12 días. Javier Fernández destacou que son os "mellores tempos de toda a serie histórica" da aplicación, e, engade, "reflicten a tendencia que xa se viña dando desde 2019, cando comezamos o mandato".\nA comparativa de resumo da liña verde entre 2016 e 2021, reflicte que o ano pasado se recibiron 385 incidencias, fronte ás 524 de 2020; as 932 de 2019, as 1007 de 2018, as 794 de 2017 ou as 359 de 2019. En canto os tempos de solución, en días, foi de 12 días en 2021, de 83 en 2020, de 345 en 2019, de 406 en 2018, de 377 en 2017 e de 114 días en 2016.\nO concelleiro aclarou que as incidencias que chegan ao departamento de Barrios e Obras fano a través de catro canles: de oficio, por comunicacións ao departamento, mediante queixas e suxestións ou a través da liña verde.\nBalance da conservación de pavimentos e outras actuacións de mantemento (Lote I e Lote II) Ano 2021


SetePortas - Altair Galiza\nAltair Galiza ten actividade regular en Santiago de Compostela desde setembro de 2014 a través do grupo educativo Seteportas-Altair, que actualmente conta con arredor de 20 educandos que participan das actividades con regularidade, organizados en cinco grupos con 1 ou 2 educadores cada un.\nSeteportas realiza as súas actividades semanais (sábados de 11 a 14h) no seu local na Rúa do Home Santo 29B. O local, que tamén é a sede da asociación e da Escola de Tempos Libres Altair Galiza, está a disposición, de xeito gratuíto, daquelas persoas e entidades que queiran utilizalo para as súas actividades, sempre que estas encaixen dentro da proposta de valores de Altair.\nAdemais das actividades semanais, Seteportas-Altair realiza numerosas saídas e descubertas. Unhas catro ao ano (outono, Nadal, Pascua e verán) teñen lugar en formato de campamento, co obxectivo de dar a coñecer novos lugares e de vivir novas experiencias ao tempo que se fomenta a aprendizaxe e o respecto do patrimonio material e inmaterial.


A máquina de contar de Álvaro Cunqueiro | Caderno de campo de Antonio Reigosa\nSmith Premier nº 10 de Álvaro Cunqueiro (Fotog.: Clara Reigosa Lombao)\nO modelo nº 1 da Smith Premier deseñouno Alexander Timoty Brown en 1889 e produciuno a Smith Premier Typewriter Company, en Syracuse, USA. A este modelo fórono sucedendo outros mellorados pero todos co defecto de que o escribinte non podía ver o que escribía, un problema que se solucionou coas modificacións que fixeron posible que o modelo nº 10 da Smith Premier, que comezou a comercializarse en 1908, se convertese na primeira máquina de escritura visible, ademais de ser máis lixeira, elegante e moderna que as anteriores. A Smith Premier comeza a aparecer en anuncios na prensa española e galega a partir de 1902 e seguirá estando presente en páxinas de revenda ata mediados do século XX. A partir de 1910 distribuíaas en exclusiva desde Barcelona Otto Streitberger.\nEn 1953 organizouse unha exposición de “maquinas de escribir antediluvianas” en Xixón na que unha Smith Premier Typewriter nº 1 de 1885 cotizaba como gran antigüidade. Pertencera ao xeneral cubano Maceo, fóralle requisada polo español Weyler e seica a atoparan nunha palleira asturiana.\nArtigo publicado en Sermos Galiza o 14 de outubro de 2019.